CELEX: 62019TN0709
Language: lt
Date: 2019-10-21 00:00:00
Title: Byla T-709/19: 2019 m. spalio 21 d. pareikštas ieškinys byloje GW/Audito Rūmai

9.12.2019   
            
            
               LT
            
            
               Europos Sąjungos oficialusis leidinys
            
            
               C 413/63
            
         
      2019 m. spalio 21 d. pareikštas ieškinys byloje GW/Audito Rūmai
      (Byla T-709/19)
      (2019/C 413/76)
      Proceso kalba: prancūzų
      
         Šalys
      
      
         Ieškovė: GW, atstovaujama advokato J. -N. Louis
      
         Atsakovas: Europos Audito Rūmai
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2019 m. gegužės 22 d. Europos Audito Rūmų sprendimą atmesti prašymą kreiptis į invalidumo komisiją jos sveikatos būklės raidai įvertinti ir medicininių patikrinimų tvarkai, pripažinus negalią, nustatyti;
               
            
                  —
               
               
                  priteisti iš Audito Rūmų bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1
               
               
                  Pirmasis ieškinio pagrindas grindžiamas Europos Sąjungos pareigūnų tarnybos nuostatų VIII priedo 15 straipsnio pažeidimu, tvirtinant, kad šiame straipsnyje numatyta tik institucijos galimybė, o ne pareiga, reikalauti reguliaraus invalidumo pašalpą gaunančio pareigūno medicininio patikrinimo, kad įsitikintų, jog jis ir toliau atitinka pašalpai gauti keliamus reikalavimus.
               
            
                  2
               
               
                  Antrasis ieškinio pagrindas grindžiamas 2016 m. vasario 25 d. administracijos vadovų kolegijos išvados Nr. 273/15 dėl medicininio patikrinimo, pripažinus negalią, pažeidimu. Šioje išvadoje numatyta, kad institucijos gydytojas išimtine tvarka gali pripažinti, jog gydančiojo gydytojo parengta išvada yra tinkama, arba atleisti nuo reikalavimo tikrinti sveikatą, jeigu sąlygos, dėl kurios buvo pripažinta negalia, pobūdis nepateisina patikrinimo, kuriuo siekiama įvertinti, ar asmuo gali grįžti į darbą.
               
            
                  3
               
               
                  Trečiasis ieškinio pagrindas grindžiamas rūpestingumo pareigos pažeidimu. Šiuo klausimu ieškovė teigia, kad institucija privalėjo atsižvelgti į 2017 m. rugpjūčio 23 d. ir rugpjūčio 24 d. gydančiojo gydytojo ir medicinos tarnybos gydytojo, 2019 m. rugsėjo 26 d. psichologo ir 2019 m. spalio 11 d. gydančiojo gydytojo nuomones.